সপ্তদশ শতকের শুরুর দিকে ব্রিটিশরা ভারতবর্ষে ক্রিকেট খেলার প্রচলন ঘটায়। ১৭২১ সালে প্রথমবারের মতো ক্রিকেট খেলা অনুষ্ঠিত হয়। ১৮৪৮ সালে বোম্বেতে পার্সি সম্প্রদায় প্রথম ভারতীয় ক্রিকেট ক্লাব গঠন করে। এ ক্লাবটি ১৮৭৭ সালে ইউরোপীয়দের বিপক্ষে সর্বপ্রথম অংশগ্রহণ করে। ১৯১১ সালে আনুষ্ঠানিকভাবে প্রথমবারের মতো ভারত ক্রিকেট দল গঠিত হয় ও ইংল্যান্ড সফরে যায়। সেখানে দলটি ইংরেজ কাউন্টি দলগুলোর বিপক্ষে প্রতিদ্বন্দ্বিতা করে। ১৯৩২ সালে ভারত ক্রিকেট দল ইংল্যান্ডের বিপক্ষে সর্বপ্রথম টেস্ট ক্রিকেট খেলায় অংশগ্রহণ করে। একই সময়ে ১৯৩৪ সালে প্রথমবারের মতো ইংল্যান্ড ও অস্ট্রেলিয়া মহিলা ক্রিকেট দল টেস্ট খেলায় অংশ নিয়েছিল। কিন্তু, ভারতে মহিলাদের ক্রিকেট খেলার প্রচলন অনেক দেরীতে হয়। ১৯৭৩ সালে ভারত মহিলা ক্রিকেট সংস্থা গঠিত হয়। এরপর ১৯৭৬ সালে ভারতের মহিলারা ওয়েস্ট ইন্ডিজ মহিলা দলের বিপক্ষে প্রথমবারের মতো টেস্ট ক্রিকেটে অংশগ্রহণ করে।

আন্তর্জাতিক ক্রিকেট কাউন্সিলের মহিলাদের ক্রিকেটে উন্নয়ন পরিকল্পনার অংশ হিসেবে ২০০৬ সালে ভারত মহিলা ক্রিকেট সংস্থাকে ভারতীয় ক্রিকেট নিয়ন্ত্রণ বোর্ডের সাথে একীভূত করা হয়।

ইতিহাস
টেস্ট ক্রিকেট
বর্তমান আন্তর্জাতিক র‌্যাঙ্কিং
রেকর্ডসমূহ